jkorsvik/nowiki_second_scrape_merged huggingface dataset:
Wanda Panfil

Marianna Wanda Panfil-González (født 26. januar 1959 i Tomaszów Mazowiecki, Polen) er en polsk tidligere maratonløper. Hennes eneste mesterskapsmedalje som senior er gullmedaljen fra VM 1991 i Tokyo. Panfil har mellom annet vunnet London Marathon, Boston Marathon og New York City Marathon. I 1990 og 1991 ble hun kåret til årets sportskvinne i Polen.


== Referanser ==


== Eksterne lenker ==
(de) Wanda Panfil – Munzinger Sportsarchiv 
(en) Wanda Panfil – Olympics.com 
(en) Wanda Panfil – Olympic.org 
(en) Wanda Panfil – Olympedia 
(en) Wanda Panfil – Sports-Reference (OL-resultater – arkivert) 
(en) Wanda Panfil – World Athletics 
(en) Wanda Panfil – Track and Field Statistics
Halimococcidae

Halimococcidae er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner. 


== Utseende ==
De voksne hunnene er vanligvis pæreformede i omriss, med hvelvet overside. Kroppen er dekket av et hardt skall. Beina er helt redusert bort og antennene er redusert til en-leddete stumper.


== Levevis ==
Halimococcidae lever for det meste på palmer men forekommer også på slekten Pandanus (Pandanaceae).


== Utbredelse ==
De er utbredt i alle økosoner bortsett fra Antarktis, men mangler i Europa.


== Systematisk inndeling ==

ordenen Nebbmunner, Hemiptera
underordenen Plantelus, Sternorrhyncha
overfamilien Skjoldlus, Coccoidea
familien Halimococcidae
slekten Colobopyga – 11 arter
slekten Halimococcus – 3 arter
Madhalimococcus hyphaenae Mamet
Platycoccus tylocephalus Stickney
slekten Thysanococcus – 5 arter


== Kilder ==
Liste over alle beskrevne arter
Halimococcidae på ScaleWeb


== Eksterne lenker ==
(en) Halimococcidae i Encyclopedia of Life 
(en) Halimococcidae i Global Biodiversity Information Facility 
(en) Halimococcidae hos NCBI 
(en) Kategori:Halimococcidae – bilder, video eller lyd på Wikimedia Commons 
Halimococcidae – detaljert informasjon på Wikispecies
Ismael Kirui

Ismael Kirui (født 20. februar 1975 i Kapcherop) er en kenyansk tidligere friidrettsutøver (langdistanseløper), som vant gullmedaljer på 5000 meter både i VM 1993 i Stuttgart og VM 1995 i Göteborg.
I Stuttgart i 1993 ble han med sine 18 år og 177 dager tidenes yngste VM-vinner. Tiden 13:02.75 var samtidig ny mesterskapsrekord. Sølvmedaljør ble favoritten Haile Gebrselassie.


== Annet ==
Ismael Kirui er en yngre bror av avdøde Richard Chelimo og søskenbarn til Moses Kiptanui.


== Referanser ==


== Eksterne lenker ==
(de) Ismael Kirui – Munzinger Sportsarchiv 
(en) Ismael Kirui – World Athletics 
(en) Ismael Kirui – Track and Field Statistics
Christopher Kosgei

Christopher Koskei (født 14. august 1974 er en kenyansk tidliger friidrettsutøver som hovedsakelig konkurrerte på 3000 meter hinder.
Koskei gjorde seg bemerket da han barfot vant sølvmedalje på 3000 meter hinder under VM 1995 i Göteborg.
Karrieren ble kronet med gullmedalje på samme distanse i VM 1999 i Sevilla.


== Personlige rekorder ==
3000 meter hinder – 8:05.43 m (1999)
3000 meter – 7:54.75 m (1995)
5000 meter – 13:40.17 m  (1995)
10 000 meter – 29:45.62 m (1996)


== Referanser ==


== Eksterne lenker ==
(de) Christopher Kosgei – Munzinger Sportsarchiv 
(en) Christopher Kosgei – World Athletics 
(en) Christopher Kosgei – Track and Field Statistics
Crash Bandicoot 3: Warped

Crash Bandicoot 3: Warped er oppfølgeren til Crash Bandicoot 2. Spillet ble utgitt desember 1998. Det solgte 5,7 millioner kopier (9. juli 2002) og ble nummer ni på listen over mest solgte spill på PlayStation 1. Spillet er laget av selskapet Naughty Dog.
Crash Bandicoot 3 har flere nye ting som er ulikt Crash Bandicoot og Crash Bandicoot 2: Cortex Strikes Back, blant annet «Time Trial». Der skal banen gjøres på en viss tid og det er gule kasser som stopper tiden så mye som viser på kassa (1, 2 eller 3 sekund). Hver gang Crash Bandicoot fulfører en boss får han en spesialkraft. Den 7. februar 2007 ble spillet tilgjengelig å laste ned til både PlayStation Portable og PlayStation 3.


== Spillet ==
Meningen med spillet er å få tak i krystaller, diamanter, edelsteiner og relics. I hver bane er det en krystall, for å få diamantene må alle kassene i bana knuses. For å få en relic må crash bandicoot gjøre time trial. Når Crash samler hundre bompafrukt får han et ekstra liv. Kasser kan også inneholde liv. Når Crash får en aku-aku kan han bli skadet en gang uten å dø. Hvis han får tre er han uovervinnelig i en kort stund.


== Referanser ==


== Eksterne lenker ==
(en) Crash Bandicoot 3: Warped hos MobyGames 
(en) Crash Bandicoot 3: Warped på Metacritic 
(en) Crash Bandicoot 3: Warped på Internet Movie Database 
(en) Crash Bandicoot 3: Warped på Behind The Voice Actors 
(en) Crash Bandicoot 3: Warped hos Giant Bomb 
(en) Crash Bandicoot 3: Warped hos Internet Game Database 
(en) Crash Bandicoot 3: Warped hos GameSpot 
(en) Crash Bandicoot 3: Warped hos GameFAQs
Erró

Erró, pseudonym for Guðmundur Guðmundsson, (født 19. juli 1932 i Ólafsvík på Island) er en islandsk bildekunstner. 
Han studerte ved Statens kunstakademi i Oslo, reiste seinere til Spania og Italia, bosatte seg i Paris på 1960-tallet, der han fortsatt bor og arbeider. Han hadde sine første utstillinger på 1960-tallet; deltok på de såkalte mot-rettssakene («anti-procès»), protestutstillinger som ble arrangert i Paris, Venezia og Milano mot Frankrikes kolonikrig i Algerie. 
Etter en reise til New York i 1964 ble massekulturens tegneserier, tegnefilmer, reklame- og propagandabilder den viktigste inspirasjonskilden til hans kunst, som i alminnelighet har referanse til politiske hendinger eller fenomener.


== Referanser ==


== Eksterne lenker ==
(en) Erró – kategori av bilder, video eller lyd på Commons 
(en) Erró på Internet Movie Database 
(is) Reykjavík Art Museum
(fr) Erró
Bernard Barmasai

Bernard Barmasai (født 6. mai 1974 i Keiyo) en kenyansk friidrettsutøver (3000 meter hinder og maraton). Barmasai sine fremste meritter er bronsemedaljene på 3000 meter hinder fra VM 1997 i Athen og 2001 i Edmonton. I Köln 24. august 1997 satte han ny verdensrekord på 3000 meter hinder med tiden 7:55.72 m, en rekord som holdt seg til Brahim Boulami slo tiden i 2001. De siste årenes har han konsentrert seg mest om maraton.


== Referanser ==


== Eksterne lenker ==
(en) Bernard Barmasai – Olympedia 
(en) Bernard Barmasai – Sports-Reference (OL-resultater – arkivert) 
(en) Bernard Barmasai – Commonwealth Games Federation 
(en) Bernard Barmasai – World Athletics 
(en) Bernard Barmasai – Track and Field Statistics
Cantharis fusca

Cantharis fusca (Linnaeus, 1758)) er en av storbløtvingene (Cantharinae), en bille som tilhører bløtvingene (Cantharidae). På norsk er denne bløtvingen blitt kalt svartbrun bløtvinge.


== Utbredelse ==
Cantharis fusca finnes vanlig sør i Norge.


== Utseende ==
Cantharis fusca er mellom 11 og 15 mm lang og er en langstrakt bille, bakkroppen er jevnt smal bakover. Bakhodet er mørkt (svart). De har svarte lange antenner, med de innerste leddene er rødlige. Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennenes tredje ledd vanligvis lengre enn det andre leddet. Brystskjoldet (pronotum) er rødt med en svart midtflekk som når fremkanten av brystskjoldet. Flekken kan en sjelden gang mangle. Brystskjoldet har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er tydelig avrundet avsatt, men ikke utstående. Beina er svarte. Leggene på bakbeina er vanligvis krummet inn mot kroppen. Buksiden er rød. Dekkvingenes grunnfarge er svarte eller brunsvart, med spredt nedliggende hårbekledning. Dekkvingene skjuler hele bakkroppen. 
Den ligner Cantharis rustica, men er litt større. 


== Levevis ==
Cantharis fusca finnes som voksne (imago) på blomster, trær og busker, i mai og juni, men ellers er de å se nær overalt, langs skogsbryn, i busker og gressenger. De er rovdyr og lever både som larver og voksne av andre mindre dyr.
Larvene lever på jorden. Overvintringen skjer i larvestadiet og larvene har stor toleranse ovenfor kulde, det hender de tidlig om våren kryper på snø.


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. (344 sider) Side 27-28. ISBN 8712166936
Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 29. ISBN 82-02-13551-6


== Eksterne lenker ==
(en) Cantharis fusca i Encyclopedia of Life 
(en) Cantharis fusca i Global Biodiversity Information Facility 
(no) Cantharis fusca hos Artsdatabanken 
(sv) Cantharis fusca hos Dyntaxa 
(en) Cantharis fusca hos Fauna Europaea 
(en) Cantharis fusca hos NCBI 
(en) Kategori:Cantharis fusca – bilder, video eller lyd på Wikimedia Commons 
(en) Cantharis fusca – galleri av bilder, video eller lyd på Wikimedia Commons 
Cantharis fusca – detaljert informasjon på Wikispecies
Khalid Boulami

Khalid Boulami خالد بولامي  (født 7. august 1969) er en marokkansk tidligere friidrettsutøver som hovedsakelig konkurrerte på 5000 meter. Gjennombruddet kom i 1994 da han under Grand Prix-finalen i Paris tok andreplass på 5 000 meter. Under VM 1997 i Athen tok han sølvmedalje på samme distanse bak vinneren Ismael Kirui. I OL 1996 i Atlanta ble det bronsemedalje, denne gang bak Vénuste Niyongabo og Paul Bitok. Hans siste mesterskapsstart ble VM 1997 i Athen, hvor han kun ble slått av Daniel Komen, verdensrekordholder på 3000 meter.


== Referanser ==


== Eksterne lenker ==
(en) Khalid Boulami – Olympics.com 
(en) Khalid Boulami – Olympic.org 
(en) Khalid Boulami – Olympedia 
(en) Khalid Boulami – Sports-Reference (OL-resultater – arkivert) 
(en) Khalid Boulami – World Athletics 
(en) Khalid Boulami – Track and Field Statistics
Rhagonycha fulva

Rhagonycha fulva (Scopoli, 1763)  er en av storbløtvingene (Cantharinae), en bille som tilhører bløtvingene (Cantharidae). På norsk er denne bløtvingen kalt både rødgul bløtvinge og prestebille.


== Utbredelse ==
Rhagonycha fulva finnes sør i Norge og er vanlig. Den er også svært vanlig i Europa, og finnes i Nord-Amerika


== Utseende ==
Rhagonycha fulva er mellom 7 og 10 mm lang og er en langstrakt bille, bakkroppen er jevnt smal bakover. Hodet er ofte smalere bak de noe utstående fasettøynene, enn det er lengre fremme. Den har lange antenner, som er mørkt svarte med mer rødgul rot (nærmest hodet). Antennens andre ledd er lengre enn det er bredt. Det tredje leddet er en halv gang lengre enn andre ledd. Palpenes (munnføtter) endeledd er økseformet og ikke smalt, ovalt. Brystskjoldet (pronotum) har bare en svak innbuktning midt på bakkanten og har en overflate som ikke er grovt rynket eller punktert. Brystskjoldets sidekanter er svakt rundet, og tydelig smalere i fremkant og dets bakhjørner er tydelig avsatt. Brystpartiet og hodet er rødt. Føttene er mørke ofte nær svarte. Leggene på mellom- og bakbeina er rette, og ikke krummet inn mot kroppen. Dekkvingene er rødgule, mens bakkroppens spiss er mørk, nær svart. Dekkvingene skjuler hele bakkroppen og har generelt kort oppstående behåring.


== Levevis ==
Rhagonyncha fulva har larver som lever i jorden. De voksne (imago) finnes i juni og juli, særlig ved midtsommer. De oppsøker gjerne åpne blomster, særlig på arter innen skjermplantefamilien. Men de kan observeres også på trær og busker. Selv om de oppsøker blomster er de rovdyr og lever både som larver og voksne av andre mindre dyr.


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 40. ISBN 8712166936
Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 29. ISBN 82-02-13551-6


== Eksterne lenker ==
(en) Rhagonycha fulva i Encyclopedia of Life 
(en) Rhagonycha fulva i Global Biodiversity Information Facility 
(no) Rhagonycha fulva hos Artsdatabanken 
(sv) Rhagonycha fulva hos Dyntaxa 
(en) Rhagonycha fulva hos Fauna Europaea 
(en) Rhagonycha fulva hos ITIS 
(en) Rhagonycha fulva hos NCBI 
(en) Kategori:Rhagonycha fulva – bilder, video eller lyd på Wikimedia Commons 
(en) Rhagonycha fulva – galleri av bilder, video eller lyd på Wikimedia Commons 
Rhagonycha fulva – detaljert informasjon på Wikispecies
Tranøy galleri

Tranøy Galleri er et kunstgalleri på Tranøya i Hamarøy i Nordland. Galleriet viser og selger kunst av nordiske samtidskunstnere.  Galleriet har vanligvis sommeråpent fra medio juni til medio august.


== Historie ==
Galleriet ble oppført  i 1995, med basis i den gamle nedlagte skolestua på stedet, med tre separate men sammenhengende nybygg i tillegg.
Høsten 2019 ble Tranøy Galleri overtatt av Siri Nilsen og Bjørn Wiik. Det er også utstillinger, konserter og kulturarrangement utenom sommersesongen.


== Referanser ==


== Eksterne lenker ==
Tranøy galleris nettsted
Tranøy galleris gamle nettsider
Ain’t It Cool News

Ain't It Cool News er et nettsted som er grunnlagt og drevet av Harry Knowles. Det legger ut nyheter, rykter og anmeldelser om nye og fremtidige filmer, med trykk på sjangrene science fiction, fantasy, horror, filmer basert på tegneserier og actionfilmer.
Nettsiden ble lansert i 1996.


== Eksterne lenker ==
Nettside
Brad Stone (20. juli 1998): The Freshest Dish For Movie Geeks. Newsweek.
Lianne Hart og Elaine Dutka (6. august 1997): This Guy is Driving Hollywood NUTS!. Los Angeles Times.
Reinsnuten

Reinsnuten er et fjell i Sauda kommune i Rogaland. Det ligger rundt seks kilometer sørøst for tettstedet Sauda og har en høyde på 1 167 meter over havet.


== Referanser ==


== Eksterne lenker ==
Rogafjell.net
Maldal- Reinsnuten ( 1167 moh.), ut.no
Oliver-Sven Buder

Oliver-Sven Buder (født 23. juni 1966 i Steinheidel-Erlabrunn, Øst-Tyskland) er en tysk tidligere friidrettsutøver som konkurrerte i kulestøt.
Buder var en av de mest profilerte kulestøterne i 1990-årene, med to sølvmedaljer fra VM i 1997 og 1999 som de fremste merittene. To sølvmedaljer tok han også i EM (1990 i Split og 1998 i Budapest).


== Personlig rekord ==
Kulestøt – 21,42 meter


== Referanser ==


== Eksterne lenker ==
(de) Oliver-Sven Buder – Munzinger Sportsarchiv 
(en) Oliver-Sven Buder – Olympics.com 
(en) Oliver-Sven Buder – Olympic.org 
(en) Oliver-Sven Buder – Olympedia 
(en) Oliver-Sven Buder – Sports-Reference (OL-resultater – arkivert) 
(en) Oliver-Sven Buder – World Athletics 
(en) Oliver-Sven Buder – Track and Field Statistics
Dukebox

Dukebox er den norske vokalisten Jørn Landes andre samlealbum under bandnavnet Jorn.
Musikkalbumet ble utgitt 28. august 2009, og inneholder spor fra albumene Starfire, Worldchanger, Out to Every Nation, The Duke, og Lonely are the Brave. To av sporene er ny-innspilt.


== Sporliste ==
«Man of the Dark» – 5:08  (Lonely are the Brave)
«Starfire» – 5:26  (Starfire)
«Young Forever» (ny versjon) – 4:51  (Out to Every Nation)
«Soul of the Wind» – 5:55  (Lonely are the Brave)
«Living With Wolves» – 3:53  (Out to Every Nation)
«War of the World» – 5:26  (Lonely are the Brave)
«Sunset Station» – 4:29  (Worldchanger)
«We Brought the Angels Down» – 4:29  (The Duke)
«The Inner Road» – 4:53  (Lonely are the Brave)
«Tungur Knivur» – 6:15  (Out to Every Nation)
«Stormcrow» – 3:44  (The Duke)
«Out to Every Nation» (ny versjon) – 4:36  (Out to Every Nation)
«Lonely are the Brave» – 4:11  (Lonely are the Brave)
«Blacksong» – 5:36  (The Duke)
«Shadow People» – 3:33  (Lonely are the Brave)
«Duke of Love» – 4:35  (The Duke)


== Personell ==
Jørn Lande – Vokal
Jørn Viggo Lofstad – Gitar
Tore Moren – Gitar
Sid Ringsby – Bassgitar
Willy Bendiksen – Slagverk


== Eksterne lenker ==
(en) Dukebox på Discogs 
(en) Dukebox på MusicBrainz
Truls Pedersen

Truls Pedersen (født 1975) er en norsk programleder og TV-produsent som har vært programleder for flere barneprogrammer på NRK. 
Pedersen født i Ullensaker, men flyttet til Nannestad i ung alder. Han er utdannet lærer, men har ikke arbeidet som det.I 2000 ble han ansatt i TVInnlandet som videojournalist og programleder for sportsquizen. I 2001 ble han ansatt i mediaselskapet Fabelaktiv (da Video Øst) som har produsert flere barneprogrammer for NRK-TV. Han har vært programleder for barneprogrammer som Puggandplay (2001), Energikampen, Pysj pop baluba, Hut i Heita, Utfordringen og Klar – ferdig – gå!. Han har også vært programleder i andre typer program som Norsk Tipping sin Extra-trekning og i helsemagasinet Puls.
I 2000 deltok han i realityserien Robinsonekspedisjonen og i gameshowet Det perfekte kupp på TV3. Han vant 160 000 kr i sistnevnte program.


== Programlederjobber ==
TVInnlandet (2000, 2001)
Puggandplay (2001, 2002) et leksehjelp-program som var en del av Etter skoletid på NRK1.
Energikampen (2002, 2003, 2004, 2005, 2011, 2012) – vant International Emmy Kids Awards i 2013
Pysjpopbaluba (2003, 2004, 2005, 2006, 2007)
Amandusfestivalen (2005)
Stå Opp (2008, 2009)
Hutiheita (2009)
Klar Ferdig Gå (2009, 2010)
Utfordringen (2010, 2011)
Best i Mest (2013, 2014) – vinner av International Emmy Kids Awards i 2016
NRK Puls (2013, 2014)
En for alle (2016)
Extra (2012, 2013, 2015, 2016, 2017)


== Referanser ==


== Eksterne lenker ==
(en) Truls Pedersen på Internet Movie Database
Zsolt Németh

Zsolt Németh (født 9. november 1971) er en ungarsk tidligere friidrettsutøver som konkurrerte i  sleggekast.
Némeths fremste meritt er sølvmedaljen bak Karsten Kobs under VM 1999 i Sevilla. Samme året vant han Universiaden.


== Personlig rekord ==
Sleggekast – 81,56 meter


== Referanser ==


== Eksterne lenker ==
(en) Zsolt Németh – Olympics.com 
(en) Zsolt Németh – Olympic.org 
(en) Zsolt Németh – Olympedia 
(en) Zsolt Németh – Sports-Reference (OL-resultater – arkivert) 
(hu) Zsolt Németh – Ungarns olympiske komité 
(en) Zsolt Németh – World Athletics
Kreative Krefter

Kreative Krefter er en aksjonsgruppe i Arendal som arbeider for et politisk vedtak om å etablere bypark i Barbu. 


== Barbusaken ==
Etter at det ble fremlagt planer om bygging av seks boligblokker med 125 leiligheter i Barbubukt i Arendal, ble aksjonsgruppa Kreative Krefter, med Mari Dale som leder, stiftet for bevaring av strandstedet Barbu, og for utbygging av park i Barbubukta. Gitaristen Bård Torstensen fra Clawfinger er prosjektleder og en av initiativtakerne og arrangementleder. 
Etter at bystyret stemte ned forslaget om utbygging gikk Arendals ordfører Torill Rolstad Larsen ut og sa at «Det er ingen som ønsker park i Barbu, bortsett fra SV», og konkluderte med at det aldri vil bli park i Barbu. En meningsmåling Synovate  utførte på oppdrag fra Agderposten viste derimot at to av tre spurte i Arendal (69 %) ønsker park i BarbuEtter en demonstrasjon av Kreative Krefter, Byparkaksjonen og Barbu vel 29. april 2010 avholdt bystyret en avstemning om bygging av blokker. Forslaget ble nedstemt 26 mot 13 stemmer. Bystyret vedtok så å opprette en bredt politisk sammensatt arbeidsgruppe som i samråd med grunneier + berørte parter skal legge premissene for en ny reguleringsplan for hele Barbu.Etter en ny behandling i et bystyre preget av kaos ble det allikevel vedtatt en plan om bygging av høyhus i Barbu, med et mindre parkanlegg, tross innbyggernes meningsmåling. Dette førte til en politisk aksjon der det ble lagt ut parkvennlige valglister til kommunevalget, og flere av parktilhengerne i de forskjellige partiene ble valgt inn i bystyret, mens en av de argeste motstanderne som var toppkandidat for Senterpartiet ble vraket fra bystyret ved at parktilhengerne gå enkeltstemmer til parkvennlige politikere lengre nede på listen.


== CD ==
I september 2009 ble samlealbumet Park CD-N utgitt til støtte for bygging av park, hvor store deler av musikkmiljøet i Arendal bidro. Et stort antall av byens kunstnere og forfattere deltok, musikere, låtskrivere og tekstforfattere. Av kjente bidragsytere er bandet Melkesyra, forfatteren Håvard Rem, og kunstmaleren Leonard Rickhard, som har tegnet omslaget.


== Konserter ==
I både 2008 og 2009 ble det holdt konserter i Barbu til støtte for park, og for bevaring av stedet med et stort utvalg av byens artister.29. april 2010 ble det tatt opp i bystyret om det skulle tillates bygging av blokker i Barbu, og Kreative Krefter arrangerte på nytt konsert og demonstrasjon, denne gang på Sam Eydes plass foran Arendal rådhus og kulturhus. Flere artister opptrådte til støtte for aksjonen, blant andre  Inger Marie Gundersen, Tom Rudi Torjussen, Espen Larsen og Melkesyra.


== Referanser ==


== Eksterne lenker ==
Offisielt nettsted 
NRK – Barbu-saken avgjort (med video)
Park i Barbu på Facebook
Arendal kommune – Barbubukt, oppstart reguleringsplanarbeid
Samleside om Barbu hos NRK
Arquebus krigshistorisk museum

Arquebus krigshistorisk museum er en museumssamling i Tysvær kommune med gjenstander fra okkupasjonen av Norge under andre verdenskrig fra 1940 til 1945. Museet er oppkalt etter «Arquebus», kodenavnet som motstandsmannen Sverre K. Andersen benyttet da han drev illegal radiosender på Bjoa i Vindafjord kommune. Museet ligger 9 km øst for Haugesund, innerst i Førresfjorden langs E134. Det er en del av Haugalandmuseet, et regionmuseum for kunst- og kulturhistoriske samlinger i Nord-Rogaland.


== Bakgrunn, samlinger og virksomhet ==

Museet ble stiftet som et privat museum i 1980 og åpnet  første utstilling i egne lokaler i 1995.
Haugalandmuseets krigshistoriske samlinger omfatter både sivile gjenstander og militære kjøretøy, våpen, uniformer og utstyr. Utstillingene legger vekt på den norske handelsflåtens rolle under krigen, de maritime krigshandlingene og dagliglivet i krigsårene, spesielt i Nord-Rogaland og Sunnhordland. Museet har også arkivmateriale, trykksaker, aviser, bøker og fotografier. En del av samlingene kan knyttes til Nortraship, Milorg, Hæren og Marinen.Med 2000 m² innendørs utstillingsareal og mer enn 6000 utstillingsgjenstander er Arquebus krigshistorisk museum en viktig aktør innen forsvarshistorisk formidling og en betydelig turistattraksjon.

		
		
		
		
		


== Se også ==
Haugalandmuseet
Okkupasjonshistoriske samlinger i Norge, andre hjemmefrontmuseer som formidler krigshistorien


== Referanser ==


== Eksterne lenker ==
(en) Arquebus krigshistorisk museum – kategori av bilder, video eller lyd på Commons
Museets nettsider
Om Haugalandmuseets krigshistoriske samling
Andre verdenskrig på museum – En analyse av fire norske museers krigshistoriske utstillinger (masteroppgave i historiedidaktikk av Morten Aanestad 2014)